Κλιμακώνεται η αντιπαράθεση ανάμεσα στην Τουρκία και τη Ρωσία στη βορειοδυτική επαρχία του Ιντλίμπ, με σφοδρούς βομβαρδισμούς της ρωσικής Αεροπορίας που στηρίζει τον συριακό στρατό στις 22.40 το βράδυ, απαντώντας σε πυρά που είχαν δεχτεί νωρίτερα μαχητικά της αεροσκάφη από ρουκέτες εδάφους – αέρος από Τούρκους στρατιώτες.

Η Άγκυρα κάνει λόγο για 29 νεκρούς στρατιώτες και 36 τραυματίες ενώ η συριακή αντιπολίτευση για 37 Τούρκους νεκρούς και δεκάδες τραυματίες, από αεροπορικό πλήγμα κατά φάλαγγας οχημάτων του τουρκικού στρατού στο νότιο τμήμα της συριακής επαρχίας Ιντλίμπ

Στη συνέχεια αραβόφωνα ΜΜΕ ανέφεραν ότι 4 ελικόπτερα του τουρκικού στρατού μετέβησαν στο σημείο για μεταφορά των νεκρών και των τραυματιών στο νοσοκομείο της τουρκικής πόλης Ρεινχαλί. Αργά το βράδυ ο Τούρκος Πρόεδρος Ρετζέπ Ταγίπ Ερντογάν συγκάλεσε Συμβούλιο Εθνικής Ασφάλειας.

Ο υπουργός Εξωτερικών της Τουρκίας, είχε τηλεφωνική επικοινωνία με τον γενικό γραμματέα του ΝΑΤΟ.

Αργότερα το βράδυ της Πέμπτης προς Παρασκευή, οι τουρκικές ένοπλες δυνάμεις, βομβάρδισαν θέσεις του συριακού στρατού, ενώ και το Ισραήλ, βομβάρδισε θέσεις στο νότο της Συρίας. Συγκεκριμένα το συριακό κρατικό πρακτορείο ειδήσεων SANA, ανέφερε ότι ένα ισραηλινό ελικόπτερο που απογειώθηκα από το κατεχόμενο Γκολάν, βομβάρδισε θέσεις του συριακού κυβερνητικού στρατού στις περιοχές Αλ Χουρίγια και Κουνεΐτρα. Σύμφωνα με το SANA, 3 στρατιώτες τραυματίστηκαν.

Πηγή: 902.gr

(Επισκέψεις: 1.272 φορές, όπου 1 ημερήσιες)